CK คว้างานซ่อมแซมโครงสร้างทางพิเศษศรีรัชรอบที่ 4 มูลค่า 31.92 ลบ.
CK คว้างานซ่อมแซมโครงสร้างทางพิเศษศรีรัชรอบที่ 4 ระยะที่ 2 จาก BEM มูลค่า 31.92 ลบ.
20 ส.ค. 2561

บริษัท ช.การช่าง จำกัด (มหาชน) หรือ CK เปิดเผยว่า เมื่อวันที่ 17 ส.ค.ที่ผ่านมา บริษัทได้ลงนามสัญญาจ้างงานซ่อมแซมโครงสร้างทางพิเศษศรีรัช รอบที่ 4 ระยะที่ 2 ในทางพิเศษส่วนซี (ประชาชื่น-แจ้งวัฒนะ) และบางส่วนในส่วนบี (อุรุพงษ์-พญาไท) กับ บริษัท ทางด่วนและรถไฟฟ้ากรุงเทพ จำกัด (มหาชน) หรือ BEM มูลค่า 31.92 ล้านบาท (ไม่รวมภาษีมูลค่าเพิ่ม)
โดยมีระยะเวลาแล้วเสร็จประมาณ 12 เดือน ซึ่งเป็นรายการธุรกิจปกติและเป็นไปตามเงื่อนไขทางการค้าโดยทั่วไปที่บริษัททำกับบริษัทอื่น